Carolina (שיר)

"Carolina" (בעברית: "קרוליינה") הוא שיר שהוקלט על ידי הזמרת-יוצרת האמריקאית טיילור סוויפט, מתוך פסקול הסרט "שירת סרטני הנהר" (2022). הוא יצא לאור ב-24 ביוני 2022 על ידי חברת התקליטים ריפבליק רקורדס, בליווי קליפ מילים רשמי. שם השיר מתייחס לאזורי קרוליינה הדרומית וקרוליינה הצפונית בארצות הברית.

הוא הופק על ידי סוויפט וארון דסנר ותואר כבלדה "צנועה" המשלבת סגנונות מוזיקת אמריקנה, בלוגראס וסגנונות פולק אפלאצ'י; בשיר יש שימוש בכלי נגינה אקוסטיים של תחילת שנות ה-50 של המאה ה-20 כדי להמחיש את הקונספט של הסרט. עם יציאתו, זכה השיר לביקורות חיוביות ממבקרי מוזיקה ששיבחו את האווירה ה"רודפת" שלו ואת שירתה של סוויפט.

 רקע וכתיבה 
"שירת סרטני הנהר" (2022) הוא סרט דרמה-מסתורין בכיכובה של דייזי אדגר-ג'ונס בתפקיד הראשי, בבימויה של אוליביה ניומן  ובהפקה של ריס וית'רספון. זהו עיבוד קולנועי לרומן משנת 2018 באותו שם שנכתב בידי הסופרת האמריקאית דליה אוונס. הסיפור עוסק בנערה צעירה שגדלה בביצה בקרוליינה הצפונית והופכת לחשודה ברצח של גבר שרדף אחריה.

הטריילר הראשון לסרט פורסם ב-22 במרץ 2022, וכלל את "Carolina" ברקע. בטריילר נחשף שהוא נכתב ובוצע על ידי הזמרת-יוצרת האמריקאית טיילור סוויפט. קטע נוסף מתוכו נחשף באמצעות טריילר ארוך יותר של הסרט ב-22 במאי 2022. באינסטגרם הרשמי של הסרט רמזו על תאריך היציאה שלו, כאשר פורסמו סדרה של פוסטים ב-22 ביוני עם כיתובים עם אותיות רישיות, תוך איות "Carolina This Thursday" ביחד. למחרת, תאריך היציאה של השיר אושר ב-24 ביוני 2022. קליפ מילים רשמי פורסם ביוטיוב ליווה את הפרסום.

 כתיבה והלחנה 
"Carolina" נכתב אך ורק על ידי סוויפט והופק על ידי ארון דסנר, עימו שיתפה פעולה באלבומי האולפן שלה משנת 2020 Folklore ו-Evermore. לדברי וית'רספון, סוויפט כתבה את השיר תוך כדי עבודה על Folklore אך לא חשפה כי כתבה את "Carolina" עד לאחר שסיימה את השיר. סוויפט הצהירה באינסטגרם שהיא נהנית מהרומן המקורי של אוונס, וברגע ששמעה שעיבוד קולנועי "בשלבי צילומים", היא רצתה להיות חלק מהפסקול שלו. היא אמרה שהיא רצתה ליצור שיר "רודף" ו"שמימי" שלוכד את הסיפור ה"מהפנט" של הרומן.

"Carolina" מושמע בכתוביות הסיום של הסרט, וניומן סבר שהוא "משקף את הטון של סיום הסיפור". הוא תואר בעיקר כשיר פולק-אפלאצ'י, עם אלמנטים של אמריקנה ובלוגראס. הוא הוקלט במפגש הקלטות אחד וכולל רק כלי נגינה שהיו זמינים לשימוש לפני 1953 – בערך בתקופה שבה מתרחש "שירת סרטני הנהר" – כלי נגינה אקוסטיים, כגון מנדולינה, כינור, פריטות גיטרה עדינות וכלי מיתר. המילים "Carolina" שואבות השראה רבה מהטבע. השירה של סוויפט בשיר אופיינה כבעלת "נשימה".

 ביקורת 
ג'ק ארווין מפיפל, תיאר את "Carolina" כ"בלדה רודפת" וכ"בלדה שמימית". מבקר מוזיקה מטעם וראייטי, כריס וילמן, הרגיש שהשיר מזכיר מבחינה סגנונית את המוזיקה ב-Folklore וב-Evermore ומדגיש את "הסגנון המאופק שלהם". אמילי זמלר וקאט בוזה סקרו את השיר מטעם מגזין רולינג סטון. הן אמרו שהשיר ה"רודף" הזה מעורר ומחייה את הקונספט של הסרט ואת הטון ה"מקונן" של בלדות פולק-אפלאצ'יות, ושיבחו את השירה של סוויפט, שלטענתן "לקוחה מעולם אחר" ו"מדמה קולות סירנה". ויל לאבין מ-NME תיאר את השירה של סוויפט כ"מפחידה".

בביקורת נלהבת מטעם Clash, רובין מאריי כינה את השיר "הישג גדול" ו"נצחי" בקריירה של סוויפט; הוא ציין שזו הדוגמה הגדולה ביותר ליכולתה של סוויפט "להביע תנועה פנימית בכמה מילים בלבד". הוא שיבח את הנגינה ה"מולדת", את השירה ה"מינימליסטית אך עוצמתית" של סוויפט, ואת המילים "שמזכירות איכשהו את יצירתה של דליה אוונס – על כל רוחבה ועומקה – והופכות אותו לשיר קצר ועוצמתי של ממש".

 פרסים ומועמדויות 
בטקס פרסי גראמי ה-65 שאירע בשנת 2023, "Carolina" קיבל מועמדות בקטגוריית "השיר הטוב ביותר שנכתב עבור מדיה חזותית" – המועמדות הרביעית של סוויפט בקטגוריה זו, לאחר "" (2011) מ-, "" (2017) מ-Fifty Shades Darker, ו-"" (2019) מ-Cats, שהראשון שבהם זכה. בנוסף לכך, קיבלה סוויפט בפעם הראשונה בקריירה שלה מועמדות בטקס פרסי איגוד מבקרי הקולנוע האמריקאי. הוא נכלל ברשימה הקצרה של טקס פרסי אוסקר ה-95 בקטגוריית "השיר המקורי הטוב ביותר".
ארגוןשנהקטגוריהתוצאהמקורפרסי המוזיקה במדיה של הוליווד16 בנובמבר 2022השיר המקורי הטוב ביותר בסרט עלילתיפרסי גלובוס הזהב10 בינואר 2023השיר המקורי הטוב ביותראיגוד מבקרי הקולנוע של ג'ורג'יה13 בינואר 2023השיר המקורי הטוב ביותרפרסי איגוד מבקרי הקולנוע האמריקאי15 בינואר 2023השיר הטוב ביותרפרסי המוזיקה של גולד דרבי20 בינואר 2023שיר הקאנטרי/אמריקנה הטוב ביותרפרסי גראמי5 בפברואר 2023השיר הטוב ביותר שנכתב עבור מדיה חזותיתפרסי האגודה של המלחינים והכותבים15 בפברואר 2023שיר מקורי מצטיין להפקת מדיה חזותית דרמטית או דוקומנטריתפרסי הקולנוע של איגוד עיתונאי הבידור הלטיני19 בפברואר 2023השיר הטוב ביותר שנכתב לסרטפרסי סטלייט3 במרץ 2023השיר המקורי הטוב ביותרפרסי גילדת מפקחי המוזיקה5 במרץ 2023השיר הטוב ביותר שנכתב ו/או הוקלט לסרטפרסי הסרטים והטלוויזיה של MTV7 במאי 2023השיר הטוב ביותרפרסי הפסקול העולמיים21 באוקטובר 2023השיר המקורי הטוב ביותר

 רשימת השמעה 
 הורדה דיגיטלית / סטרימינג




 קרדיטים 
כל הקרדיטים שלהלן לקוחים מטיידל.
 טיילור סוויפט – שירה, כתיבה, הפקה
 ארון דסנר – הפקה, הנדסה, גיטרה אקוסטית, בנג'ו, גיטרה בס, מנדולינה, פסנתר, סינתיסייזר
 ריד ג'נקינס – כינור
 רנדי מריל – מאסטרינג
 ג'ונתן לואו – מיקסינג, הנדסה

 מיקומי שיא 

 היסטוריית יציאות לאור 
אזורתאריך יציאהפורמטחברת תקליטיםמקורכלל העולם24 ביוני 2022הזרמת מוזיקה • הורדה דיגיטליתריפבליקארצות הבריתרדיו עכשווי למבוגרים • רדיו להיטים עכשוויים

 קישורים חיצוניים 

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט
קטגוריה:שירים על בדידות
קטגוריה:שירים על טבע
קטגוריה:שירים על קרוליינה הדרומית
קטגוריה:שירים על קרוליינה הצפונית
קטגוריה:בלדות משנות ה-2020
קטגוריה:בלדות פולק